Kjell Bartholdsen
Store norske leksikon,Kunst og estetikk,Musikk,Jazz,Norske jazzutøvere og -ensembler, 1920 – 1980
Kjell Bartholdsen var en norsk jazzsaksofonist. Han var en sentral musiker i nordnorsk jazzliv, stilistisk inspirert av Dexter Gordon. Kjell Bartholdsen ble i 1989 hedret med Stubøprisen, oppkalt etter jazzgitaristen Thorgeir Stubø.
Karriere Bartholdsen var født og oppvokst i Hammerfest, og startet å spille i lokale danseband. Deretter tok han musikkutdanning i Oslo og var fra tidlig på 1960-tallet profesjonell musiker på danserestauranter i Danmark og Finland.I 1968 flyttet han til Bodø og spilte med en rekke nord-norske jazzmusikere, heriblant Narvik-pianisten Karstein Hansen på Moldejazz i 1974 og Kongsbergjazz i 1976, unge Bodø-musikere i Bartholdsen/Kjellman kvintett (1975–1976) og Lars Martin Thomassen kvintett (1977–1980). Samtidig hadde han i perioden 1976–1980 en sekstett i eget navn med noen av de fremste musikere fra Narvik og Tromsø. Med den spilte han på Vossajazz i 1978. Senere spilte han med Thorgeir Stubø ved Moldejazz i 1980. De senere år var han mindre aktiv som musiker, blant annet på grunn av sykdom.Kjell Bartholsen ble av mange anerkjent som landsdelens dyktigste bebop-tenorist, og for sin innsats i det nordnorske musikkliv ble han i 1989 hedret med den nyopprettede Stubøprisen. På 2000-tallet kom flere utgivelser med gamle opptak av hans kvartetter: Opptak fra 1974 på samleplaten Distant reports (2001), Arctic bird (2008) med opptak fra Bodø og Harstad circa 1972–1974, samt duoopptak sammen med pianisten Harald Skjerstad i Bodø fra circa 1985. Utvalgte utgivelser Distant Reports (2001, samleplate med nord-norsk musikk)  Arctic bird (2008) Les mer i Store norske leksikon jazz jazz i Norge